**ΕΝΟΤΗΤΑ 5**

|  |
| --- |
| **ΡΗΜΑΤΙΚΗ ΦΡΑΣΗ**    **ΑΠΛΗ ΜΟΡΦΗ ΑΝΑΠΤΥΓΜΕΝΗ ΜΟΡΦΗ**  **Ρήμα μόνο του Ρήμα +**  **πχ. Ο Βασίλης κοιμάται**  **↓**  **ΡΦ Ονοματικές φράσεις Επιρρήματα ή (και)**  **(αντικείμενα ή προθετικές φράσεις**  **κατηγορούμενα) (πληροφορίες για τόπο,**  **χρόνο, τόπο κλπ.**  **της ενέργειας του ρήματος)**  **Η Μαρία βλέπει τηλεόραση**  **↓**  **ΟΦ (αντικείμενο)**    **Ο Κώστας είναι καλός μαθητής**  **↓**  **ΟΦ (κατηγορούμενο)**    **Ο Γιώργος εργάζεται σκληρά**  **↓**  **ΕΦ**  **Η κοπέλα κράτησε σφιχτά στο χέρι της το όμορφο λουλούδι**  **↓ ↓ ↓**  **ΕΦ ΠΦ ΟΦ (αντικείμενο)** |

1. **Στις παρακάτω προτάσεις: α. Να χωρίσετε την ονοματική φράση (ΟΦ) από τη ρηματική φράση (ΡΦ). β. Να βρείτε στις ρηματικές φράσεις τις ονοματικές φράσεις (ΟΦ) ή τις επιρρηματικές φράσεις (ΕΦ) ή τις προθετικές φράσεις (ΠΦ) που υπάρχουν και να επισημάνετε ποιος είναι ο ρόλος του.**

α. Το θέατρο επηρεάζει θετικά το χαρακτήρα μας. β. Η προβολή της ταινίας θα πραγματοποιηθεί αύριο στο σινεμά «’Αστρον» στις 18:30 μμ. γ. Η οργάνωση της θεατρικής παράστασης είναι ιδιαίτερα κοπιαστική και δύσκολη. δ. Συχνά οι εντυπώσεις από ένα κινηματογραφικό έργο ακολουθούν τους θεατές στην καθημερινή τους ζωή για αρκετές ημέρες.

**ΠΙΝΑΚΑΣ ΦΩΝΩΝ ΚΑΙ ΣΥΖΥΓΙΩΝ ΤΩΝ ΡΗΜΑΤΩΝ ΕΝΕΡΓΗΤΙΚΗ ΦΩΝΗ ΠΑΘΗΤΙΚΗ ΦΩΝΗ Α΄ ΣΥΖΥΓΙΑ Β΄ ΣΥΖΥΓΙΑ Α΄ ΣΥΖΥΓΙΑ Β΄ ΣΥΖΥΓΙΑ**

**α΄τάξη β΄τάξη α΄τάξη β΄τάξη**

(-**ω**)γράφω (-**ώ**) αγαπώ,άς,ά -(**ώ**)οδηγώ,είς,εί **(-ομαι**) γράφομαι **(-ιέμαι**) **(-ούμαι)**

αγαπιέμαι οδηγούμαι

Μερικά ρήματα σε **–ούμαι** ακολουθούν **αρχαϊκή κλίση** και σχηματίζονται στον Ενεστώτα και στον Παρατατικό ως εξής:

|  |  |  |  |
| --- | --- | --- | --- |
| **ΕΝΕΣΤΩΤΑΣ** | **ΠΑΡΑΤΑΤΙΚΟΣ** |  |  |
| στερούμαι  στερείσαι  στερείται  στερούμαστε  στερείστε  στερούνται | στερούμουν  στερούσουν  στερούνταν  στερούμαστε  στερούσαστε  στερούνταν |

Με τον τρόπο αυτόν κλίνονται τα ρήματα: επικαλούμαι, μιμούμαι, προηγούμαι, συνεννοούμαι, θεωρούμαι, αποτελούμαι, αφαιρούμαι, εξαιρούμαι, πληροφορούμαι καλούμαι κ.ά. Αρχαϊκή κλίση ακολουθούν και μερικά ρήματα σε **–ώμαι** όπως **εγγυώμαι, εξαρτώμαι, διερωτώμαι κ.ά.** Αυτά στην Οριστική του Ενεστώτα κλίνονται ως εξής:

**ΕΝΕΣΤΩΤΑΣ**

εγγυώμαι

εγγυάσαι

εγγυάται

εγγυόμαστε

εγγυάστε

εγγυώνται

Ο Παρατατικός των ρημάτων αυτών **δε** συνηθίζεται, γι’ αυτό μπορούμε να χρησιμοποιούμε περιφράσεις. Πχ. έθετα εγγύηση, είχα εξάρτηση κλπ.

**Κάποιοι δύσκολοι Παρατατικοί… Ρήματα σε –ούμαι ή άμαι (β΄τάξης)**

**Ενεστώτας Παρατατικός**

|  |  |  |  |  |  |
| --- | --- | --- | --- | --- | --- |
| νικιόμουν  νικιόσουν  νικιόταν  νικιόμαστε  νικιόσαστε  νικιόνταν/νικιούνταν | θεωρούμουν  θεωρούσουν  θεωρούνταν  θεωρούμαστε  θεωρούσαστε  θεωρούνταν | εξαρτόμουν/εξαρτιόμουν  εξαρτόσουν/-ιόσουν  εξαρτόταν/-ιόταν  εξαρτόμαστε/-ιόμαστε  εξαρτόσαστε/-ιόσαστε  εξαρτόνταν/-ιόνταν/-ιούνταν | θυμούμαι ή θυμάμαι θυμάσαι θυμάται θυμούμαστε θυμάστε θυμούνται | θυμόμουν θυμόσουν θυμόταν θυμόμαστε θυμόσαστε θυμόνταν ή θυμούνταν | εξαρτόμουν/εξαρτιόμουν  εξαρτόσουν/-ιόσουν  εξαρτόταν/-ιόταν  εξαρτόμαστε/-ιόμαστε  εξαρτόσαστε/-ιόσαστε  εξαρτόνταν/-ιόνταν/-ιούνταν |

Παραδείγματα κλίσης ρημάτων :σελ. 79-82, 84-86, 88-91, 92-93 Γραμματική Νεοελληνικής Γλώσσας

|  |
| --- |
| α. Ο αριθμός και το πρόσωπο του ρήματος φανερώνονται από τις ξεχωριστές καταλήξεις που παίρνει το ρήμα. β. Πολλά ρήματα έχουν και τις δύο φωνές, πχ. αγαπώ-αγαπιέμαι. Υπάρχουν όμως και ρήματα που σχηματίζουν μόνο τη μία φωνή, πχ. ζω, ξυπνώ, τρέχω- έρχομαι, φαίνομαι. Τα ρήματα που έχουν **μόνο παθητική φωνή** λέγονται **αποθετικά**. Μερικά αποθετικά ρήματα είναι τα: αισθάνομαι, γίνομαι, δέχομαι, εργάζομαι, εύχομαι, σέβομαι, θυμάμαι, μεταχειρίζομαι, συλλογίζομαι, φοβάμαι κλπ. |

1. **Να βάλετε τα ρήματα των παρακάτω προτάσεων στον παρατατικό, τον αόριστο και τον παρακείμενο (στο ίδιο πρόσωπο, έγκλιση και φωνή).** α. Το παιχνίδι αυτό δεν το χορταίνουμε ποτέ. β. Διηγείται απίστευτες ιστορίες για τα παιδικά του χρόνια. γ. Πετάγομαι αμέσως πάνω και στέκομαι προσοχή. δ. Φοβάστε, γι’ αυτό σωπαίνετε. ε. Κάθε φορά που τον συναντάς τσακώνεσαι μαζί του.

|  |  |  |
| --- | --- | --- |
| **ΠΑΡΑΤΑΤΙΚΟΣ** | **ΑΟΡΙΣΤΟΣ** | **ΠΑΡΑΚΕΙΜΕΝΟΣ** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

1. **Να βρεις σε ποια τάξη και σε ποια φωνή ανήκουν τα υπογραμμισμένα ρήματα της β΄ συζυγίας στις ακόλουθες προτάσεις και να τα τοποθετήσεις στην κατάλληλη στήλη**

|  |  |  |  |  |
| --- | --- | --- | --- | --- |
| **ΡΗΜΑ** | **Α΄ ΤΑΞΗ** | **Β΄ ΤΑΞΗ** | **ΕΝΕΡΓΗΤΙΚΗ ΦΩΝΗ** | **ΠΑΘΗΤΙΚΗ ΦΩΝΗ** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

α. **Θεωρείται** πολύ δύσκολο να **δημιουργήσεις** κάποια περιουσία χωρίς υποστήριξη. β. **Ασκεί** το επάγγελμα του γεωργού. γ. Ο υπουργός, όταν ήρθε η ώρα να **αποχωρήσουν** οι γεωργοί που τον επισκέφτηκαν, τους **ρώτησε** ποιους γεωργικούς συνεταιρισμούς **εκπροσωπούν** και εκείνοι ένας ένας **πέρασαν** από μπροστά του, τον **χαιρέτησαν** και **απάντησαν** στην ερώτησή του. δ. Μη λυπάσαι που δε μας **βοηθάς** στα χωράφια, αλλά **προσπάθησε** να **προχωρήσεις** όσο μπορείς καλύτερα στις σπουδές σου.

**ΔΙΑΘΕΣΕΙΣ ΤΟΥ ΡΗΜΑΤΟΣ(εκτός ύλης)**

|  |  |  |
| --- | --- | --- |
| **Διάθεση** | **Φανερώνει ότι** | **Παραδείγματα** |
| **Ενεργητική** | Το υποκείμενο ενεργεί, κάνει κάτι. | Τα παιδιά **παίζουν** στην αυλή.  Η Μαρία **γελά**. |
| **Παθητική** | Το υποκείμενο παθαίνει κάτι, δέχεται δηλαδή το αποτέλεσμα μιας ενέργειας κάποιου άλλου. | Το δέντρο **ξεριζώθηκε** από τον αέρα.  Το σπίτι **καταστράφηκε** από το σεισμό. |
| **Μέση** | Το υποκείμενο κάνει κάτι και ταυτόχρονα δέχεται το αποτέλεσμα της ενέργειας αυτής. | Η Μαρία **χτενίζεται**.  **Ετοιμάζομαι** να βγω έξω. |
| **Ουδέτερη** | Το υποκείμενο ούτε ενεργεί ούτε παθαίνει κάτι, αλλά βρίσκεται απλώς σε μια κατάσταση. | Το μωρό **πεινάει**.  **Κοιμόταν** όλη μέρα. |

1. **Να αναγνωρίσετε τη διάθεση και τη φωνή των ρημάτων στις παρακάτω προτάσεις. (όχι)**

α. Η αδερφή μου ντύνεται αυτή τη στιγμή \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ β. Στενοχωρήθηκα πολύ με την αποτυχία του \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ γ. Έσπασα ένα ποτήρι \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ και η μητέρα μου με μάλωσε \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ δ. Πάγωσαν τα χέρια μου από το πολύ κρύο \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ ε. Όλη την ώρα παραπονιέται \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ ότι πεινάει \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ στ. Παραδέχτηκε \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ μπροστά σε όλους ότι με εκμεταλλεύτηκε \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **ΧΡΟΝΙΚΗ ΒΑΘΜΙΔΑ** | | | |
| **ΠΑΡΕΛΘΟΝ** | **ΠΑΡΟΝ** | **ΜΕΛΛΟΝ** | **ΠΟΙΟΝ ΕΝΕΡΓΕΙΑΣ** |
| Παρατατικός | Ενεστώτας | Εξακολουθητικός μέλλοντας | Μη συνοπτικό |
| Αόριστος |  | Συνοπτικός/στιγμιαίος μέλλοντας | Συνοπτικό |
| Υπερσυντέλικος | Παρακείμενος | Συντελεσμένος μέλλοντας | Συντελεσμένο |

1. **Στις παρακάτω προτάσεις να βρείτε τη χρονική βαθμίδα και το ποιόν ενέργειας των ρημάτων.**

α. Αν και αντιμετωπίζει οικονομικά προβλήματα, αρνείται κάθε βοήθεια. β. Μέχρι τις 8 θα έχω επιστρέψει. γ. Το Σαββατοκύριακο θα πάμε εκδρομή στο Ναύπλιο. δ. Κάθε Κυριακή πηγαίναμε στην παραλία για πικ νικ με τους θείους και τα ξαδέλφια μου. ε. Μόλις με είδε, άρχισε τις φωνές. στ. Θα διαβάζω όλες τις διακοπές για τις εξετάσεις του Ιουνίου. ζ. Είχα μόλις ξαπλώσει, όταν χτύπησε το τηλέφωνο. η. Έχετε πλέον καταλάβει το λάθος σας;

|  |  |  |
| --- | --- | --- |
| **ΡΗΜΑ** | **ΧΡΟΝΙΚΗ ΒΑΘΜΙΔΑ** | **ΠΟΙΟΝ ΕΝΕΡΓΕΙΑΣ** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

1. **Να κατατάξετε τα παρακάτω ρήματα στο σωστό χρόνο**: έχουμε διασκεδάσει, θα κόψω, θα έχω ρίξει, τρέχεις, έχει διορθωθεί, θα γράφουμε, έντυνα, είχαμε χαθεί, θερίζει, είχα σκάψει, θα τιμωρηθώ, βαφόταν, θα έχει γραφτεί, έγραψα, έχω φτιάξει, θα πληρώσουν, θα κόβεται, ωριμάσατε.

Ενεστώτας : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Παρατατικός: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Αόριστος: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Εξακολουθητικός μέλλ.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Συνοπτικός μέλλ.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Παρακείμενος: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Υπερσυντέλικος: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Συντελεσμένος μέλλ.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΣΥΝΔΕΤΙΚΑ ΡΗΜΑΤΑ**

Κατεξοχήν συνδετικά ρήματα είναι το **είμαι** και το **γίνομαι**. Άλλα ρήματα που έχουν παρόμοια σημασία με αυτά και χρησιμοποιούνται ως συνδετικά είναι: **- γεννιέμαι, ζω, φυτρώνω, πεθαίνω, βρίσκομαι, στέκομαι, μένω, απομένω -φαίνομαι, μοιάζω, δείχνομαι, αποδεικνύομαι, καταντώ, θεωρούμαι, νομίζομαι, λογαριάζομαι, ονομάζομαι, καλούμαι, αποκαλούμαι, φαντάζω - εκλέγομαι, διορίζομαι, παρουσιάζομαι, χειροτονούμαι, αναγνωρίζομαι, ανακηρύσσομαι, κρίνομαι, βγαίνω κ.ά. – οι τύποι: υπήρξα, στάθηκα, έκανα, χρημάτισα, διετέλεσα.**

Τα συνδετικά ρήματα χρησιμοποιούνται εκτεταμένα στις περιγραφές προσώπων, αντικειμένων, καταστάσεων κλπ., διότι με αυτά προβάλλουμε τις ιδιότητες αυτών που περιγράφουμε και ταυτόχρονα προσθέτουμε νέες πληροφορίες (που απαιτούνται για την πληρότητα της περιγραφής).

1. **Στις παρακάτω προτάσεις να υπογραμμίσετε τα συνδετικά ρήματα και τα κατηγορούμενα.**

α. Το σπίτι φαίνεται παλιό. β. Εσύ είσαι η αιτία του καβγά. γ. Ο Γιώργος διορίστηκε καθηγητής στη Μέση Εκπαίδευση. δ. Πολλοί άνθρωποι γεννιούνται φτωχοί. ε. Ο Κ.Ζ. εκλέχτηκε βουλευτής. στ. Η Ελένη έγινε έξαλλη έπειτα από όσα είπες γι’ αυτήν.

**ΠΑΡΑΓΩΓΑ ΡΗΜΑΤΑ**

Τα ρήματα που σχηματίζονται με τη διαδικασία της παραγωγής μπορεί να προέρχονται από: - **ρήματα**, πχ. γράφω ˃ **περιγράφω**, βάλλω ˃ **διαβάλλω** - **ονόματα** (ουσιαστικά και επίθετα), πχ. πρόεδρος ˃ **προεδρεύω**, φοβερός ˃ **φοβερίζω** - άλλες γραμματικές κατηγορίες, όπως **επιρρήματα** και **επιφωνήματα**, πχ. συχνά ˃ **συχνάζω**, γαβ ˃ **γαβγίζω**

Η παραγωγή ρημάτων γίνεται με τους εξής τρόπους: α. με την προσθήκη στο θέμα **κλιτικών μορφημάτων** (κυρίως του –ώ) πχ. άδικος ˃ **αδικώ** , αργός ˃ **αργώ** β. με την προσθήκη στο θέμα παραγωγικών στοιχείων που ονομάζονται **προσφύματα**: αυτά είναι τα **προθήματα** (που μπαίνουν μπροστά από το θέμα), πχ. **εισ**- ˃ εισπράττω και τα **επιθήματα** (που μπαίνουν μετά το θέμα) –**ίζω** ˃ κοκκινίζω**.**

1. **Να βρείτε με ποια προθήματα και επιθήματα έχουν σχηματιστεί τα παρακάτω ρήματα.**

|  |  |  |  |
| --- | --- | --- | --- |
| **ΡΗΜΑΤΑ** | **ΠΡΟΘΗΜΑ** | **ΘΕΜΑ** | **ΕΠΙΘΗΜΑ** |
| φανερώνω |  |  |  |
| παραδέχομαι |  |  |  |
| ξενυχτώ |  |  |  |
| αναγκάζω |  |  |  |
| δημοσιεύω |  |  |  |
| προβάλλω |  |  |  |
| πληθαίνω |  |  |  |
| εισπράττω |  |  |  |
| διαφημίζω |  |  |  |
| απελευθερώνω |  |  |  |

1. Τα ρήματα που ακολουθούν να τα κατατάξετε σε τρεις στήλες σύμφωνα με τον πίνακα

|  |  |  |
| --- | --- | --- |
| **Από ρήματα** | **Από ονόματα** | **Από άκλιτα** |
|  |  |  |

|  |
| --- |
| αγορεύω, αγναντεύω, αηδιάζω, αλλάζω, αποβιβάζω, βελονιάζω, βραβεύω, γιουχαΐζω, ελπίζω, ζεσταίνω, ημερεύω, καρφώνω, μαζεύω, μειώνω, πελαγώνω, πεταλουδίζω, πληγώνω, προλογίζω, στεγάζω, φλοισβίζω, φτερουγίζω |

**ΛΕΞΙΛΟΓΙΟ ΕΝΟΤΗΤΑΣ**

**σκηνογράφος :** υπεύθυνος για την αναπαράσταση πάνω στη σκηνή του χώρου όπου εξελίσσεται η δράση ενός θεατρικού έργου **σκηνοθετώ** : υπεύθυνος για τη διανομή των ρόλων ενός θεατρικού έργου στους ηθοποιού **θεατρώνης** : θεατρικός επιχειρηματίας **ενδυματολόγος** : υπεύθυνος για τα κουστούμια των ηθοποιών μιας παράστασης **υποδύομαι**: υποκρίνομαι, παριστάνω χαρακτήρα **σκηνογραφία**: η τέχνη της διακόσμησης της θεατρικής σκηνής **χορογραφία**: η σύνθεση χορού

1. **Να ελέγξετε στις παρακάτω προτάσεις τη διαφορετική σημασία που έχει κάθε φορά η λέξη θέατρο:**

* Πρόσφατα επισκεφθήκαμε με το σχολείο μου το αρχαίο θέατρο της Επιδαύρου.
* Έφυγε από την Ελλάδα για να σπουδάσει θέατρο στο Λονδίνο.
* Το θέατρο όρθιο χειροκροτούσε τους ηθοποιούς.
* Με τα καμώματά του έγινε θέατρο μπροστά σ’ όλη την τάξη.
* Δεν ξέρεις ποτέ αν λέει αλήθεια ή αν παίζει θέατρο.

1. **Να βρείτε τα πρόσωπα που αντιστοιχούν στις παρακάτω αρμοδιότητες:**

* Είναι υπεύθυνος για την αναπαράσταση πάνω στη σκηνή του χώρου όπου εξελίσσεται η δράση ενός θεατρικού έργου.
* Είναι υπεύθυνος για τα κουστούμια των ηθοποιών μιας παράστασης.
* Είναι υπεύθυνος για τη διανομή των ρόλων ενός θεατρικού έργου στους ηθοποιούς.
* Ασχολείται με το εμπορικό επιχειρηματικό μέρος μιας θεατρικής παράστασης.

1. **Να χρησιμοποιήσετε μέσα σε προτάσεις τις λέξεις ή τις φράσεις** : θέατρο, θεατρίνος, κωμωδία, πέφτει η αυλαία, **την πρώτη φορά με την κυριολεκτική τους σημασία και τη δεύτερη με τη μεταφορική σημασία.**